દોષ પણ ખોરાકના કણ જેવા જ છે. દાંતમાં જેમ પોલાણ હોય છે તેમ મનમાં નબળાઇ હોય છે. મન સતત વિચારોનો ખોરાક લેતું રહે છે.તેમાંનો કોઇ એક વિચાર આપણી નબળાઇ સાથે જોડાઇ જાય ત્યારે દોષ બની જાય છે. લોભ આપણા મનની નબળાઇ છે. તેની સાથે પૈસાનો વિચાર જોડાય તો કંજૂસાઇ બની જાય. જાત સાથેનો અસંતોષ (સેન્સ ઑફ સૅલ્ફ ડિસ્સૅટિસ્ફેક્શન) મનની નબળાઇ છે તેની સાથે અપેક્ષાનો વિચાર જોડાય તો ક્રોધ બની જાય, સ્પર્ધાના વિચાર જોડાય તો ઇર્ષા બની જાય. આત્મસન્માનનો અભાવ (લેક ઑફ સેલ્ફ એસ્ટીમ) મનની નબળાઇ છે. તેની સાથે વિચાર જોડાય તો અભિમાન બની જાય.